Oficiālais Vēstnesis L 048 , 19/02/1997 Lpp. 0020 - 0021



Eiropas Parlamenta un Padomes Direktīva 96/84/EK (1996. gada 19. decembris), ar ko groza Direktīvu 89/398/EEK par dalībvalstu tiesību aktu tuvināšanu attiecībā uz īpašas diētas pārtikas produktiem EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 100.a pantu, ņemot vērā Komisijas priekšlikumu [1], ņemot vērā Ekonomikas un sociālo lietu komitejas atzinumu [2], saskaņā ar Līguma 189.b pantā izklāstīto procedūru [3], tā kā Padomes Direktīvas 89/398/EEK [4] 4. pants paredz to, ka attiecībā uz I pielikumā nosauktajām pārtikas produktu grupām īpaši noteikumi jāizklāsta īpašās Komisijas direktīvās; tā kā 1994. gada 20. decembrī noslēgts modus vivendi starp Eiropas Parlamentu, Padomi un Komisiju par pasākumiem, kas veicami, lai ieviestu tiesību aktus, kuri pieņemti saskaņā ar Līguma 189.b pantā izklāstīto procedūru [5]; tā kā īpašās direktīvas atspoguļo informētības stāvokli to pieņemšanas laikā; tā kā jebkurus grozījumus, kas atļauj jauninājumus, kuri balstās uz zinātnes un tehnikas attīstību, jāapstiprina pēc konsultācijām Pārtikas zinātniskajā komitejā, kas izveidota ar Lēmumu 95/273/EK [6], saskaņā ar Direktīvas 89/398/EEK 13. pantā noteikto kārtību; tā kā jāizstrādā kārtība, kas atļauj uz laiku laist tirgū šo tehnisko jauninājumu rezultātā radītos pārtikas produktus, lai iegūtu labumu no ražošanas izpētes rezultātiem līdz attiecīgo īpašo direktīvu grozījumiem; tā kā pamatojoties uz patērētāja veselības aizsardzību, tirdzniecības atļauju var piešķirt tikai pēc konsultācijām Pārtikas zinātniskajā komitejā; tā kā atļauju var piešķirt tikai tad, ja produkts neapdraud cilvēku veselību, IR PIEŅĒMUŠI ŠO DIREKTĪVU. 1. pants Direktīvas 89/398/EEK 4. pantam pievieno šādu punktu: "1.a Lai zinātnes un tehnikas progresa rezultātā radītu īpašas diētas pārtikas produktu varētu ātri laist tirgū, pēc konsultācijām Pārtikas zinātniskajā komitejā un saskaņā ar 13. pantā noteikto kārtību Komisija uz diviem gadiem drīkst atļaut laist tirgū pārtikas produktus, kuri neatbilst produkta sastāvam, ko izklāsta īpašās direktīvas, kuras minētas 1. pielikumā. Vajadzības gadījumā Komisija atļaujai var pievienot marķēšanas noteikumus attiecībā uz sastāva izmaiņām." 2. pants Dalībvalstīs līdz 1997. gada 30. septembrim stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka metodes, kā veikt šādas atsauces. 3. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1996. gada 19. decembrī Eiropas Parlamenta vārdā - priekšsēdētājs K. Hänsch Padomes vārdā - priekšsēdētājs S. Barret [1] OV C 389, 31.12.1994., 21. lpp. un OV C 41, 13.2.1996., 13. lpp. [2] OV C 256, 2.10.1995., 1. lpp. [3] Atzinums sniegts 1995. gada 11. oktobrī (OV C 287, 30.10.1995., 108. lpp.). Padomes 1996. gada 18. jūnija kopējā nostāja (OV C 315, 24.10.1996., 1. lpp.) un Eiropas Parlamenta 1996. gada 23. oktobra lēmums (OV C 347, 18.11.1996.). Padomes 1996. gada 9. decembra lēmums. [4] OV L 186, 30.6.1989., 27. lpp. [5] OV C 102, 4.4.1996., 1. lpp. [6] OV L 167, 18.7.1995., 22. lpp. --------------------------------------------------